title: زوهري
text: الزوهري ؤلا الزوهرية ف لمعتقدات السحرية ف لمغريب هوّا واحد الطفل دكر ؤلا نتوة لي كيتوفّرو فيه مجموعة د لمواصفات لجسدية، كاتدل بلي راه ولد الجنون، على حساب لمعتقد ديال بعض الناس، و بلي يقدر يعاون ف لبحت و لماخدة د لكنوز لي مخبّيها و حاميها ڭنسو، و طقوس خرة د السحور. من بين لمواصفات ديال الزوهري هوّا بلي ماكيقدرش يشوف من بعيد و كفوف يدّيه و لسانو مفروقين ب لعرض. يقدرو يكونو فيه مواصفات خرين، بحال شعر زعر ؤلا حمر، عينين زورق ؤلا خوضر، ؤلا عينين مامتناسقينش.